text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Ta\u00f0 er ein o\u0301tru\u0301ligur ma\u0301ti at liva uppa\u0301 \u2013 at vera to\u0301nleikari"}, {"text_idx": "#000002", "text": "A\u0301 vitjan hja\u0301 einum av okkara fremstu to\u0301nleikarum i\u0301 F\u00f8royum. Eingin annar enn country kongurin Hall Joensen"}, {"text_idx": "#000003", "text": "Tann 1. mai fo\u0301r eg ein tu\u0301r til Klaksvi\u0301kar. Hetta var fyrsti tu\u0301rurin efir, at landi\u00f0 fo\u0301r ni\u00f0ur i\u0301 fer\u00f0 av korona. Ta\u00f0 var ikki s\u00f8rt, at eg var eitt sindur bangin og nerv\u00f8s. B\u00e6\u00f0i ti\u0301, at korona hev\u00f0i fylt so no\u0301gv i\u0301 samfelagnum t\u00e6r seinastu vikurnar. Men eisini ti\u0301, at eg visti ikki hvussu eg fo\u0301r at vera mo\u0301ttikin. Eg skuldi til ein av okkara fremstu to\u0301nleikarum i\u0301 F\u00f8royum. Ongan annan enn country kongin Hallur Joensen."}, {"text_idx": "#000004", "text": "Hallur og kona hansara Annika to\u0301ku v\u00e6l i\u0301mo\u0301ti m\u00e6r, so eg f\u00f8ldi meg beinavegin v\u00e6l til passar inni i\u0301 teirra hugnaliga heimi\u00f0. So skjo\u0301tt, sum eg kom inn, sa\u0301 eg at heimi\u00f0 er akkura\u0301t li\u0301ka serligt og hugnaligt, sum tey b\u00e6\u00f0i eru. Sja\u0301lvt hundurin hja\u0301 teimum Silke to\u0301k v\u00e6l i\u0301mo\u0301ti m\u00e6r."}, {"text_idx": "#000005", "text": "Vit settu okkum ni\u00f0ur vi\u00f0 bor\u00f0i\u00f0 og fingu okkum ein kaffimunn, og fingu okkum eitt pra\u0301t."}, {"text_idx": "#000007", "text": "Longu sum 9 a\u0301ra gamal dugdi hann, at sp\u00e6la uppa\u0301 guitar. Ta\u0301 hann akkura\u0301t var blivin 13 a\u0301r, fo\u0301r hann i\u0301 eitt orkestur, sum kalla\u00f0ist \u201dHaihko\u201d. Teir sp\u00e6ldu rokkto\u0301nleik og vo\u0301ru so v\u00e6l umto\u0301ktir, at teir sp\u00e6ldu hv\u00f8rt fri\u0301ggja og leygarkv\u00f8ld. Solei\u00f0is gekk ta\u00f0 fyri seg i\u0301 a\u0301tta a\u0301r, inntil Hallur sum 21 a\u0301ra gamal seg\u00f0i, at nu\u0301 ti\u0301mdi hann ikki at sp\u00e6la vi\u00f0 i\u0301 orkestrum meira. Ta\u0301 sp\u00e6ldi hann i\u0301 fleiri orkestrum."}, {"text_idx": "#000008", "text": "Ungdo\u0301msa\u0301rini vo\u0301ru ikki bara gle\u00f0i og gleim hja\u0301 Halluri. Hann var heilt ungur, ta\u0301 hann bra\u0301dliga misti pa\u0301pa si\u0301n, sm doy\u00f0i av blo\u0301\u00f0t\u00f8ppi. Ta\u00f0 var faktiskt pa\u0301pin, sum skapti Hall sum country sangara. Pa\u0301pin sja\u0301lvur var ein i\u0301\u00f0in country fjeppari."}, {"text_idx": "#000009", "text": "Hallur fann si\u0301n li\u0301vs k\u00e6rleika Anniku i\u0301 ungum aldri. Tey b\u00e6\u00f0i vo\u0301ru einans 15 og 17 a\u0301ra gomul, ta\u0301 tey gj\u00f8rdust par. Tey hava hildi\u00f0 saman si\u0301\u00f0ani, og eru nu\u0301 51 og 53 a\u0301ra gomul. Tey h\u00f8vdu ikki veri\u00f0 par leingi, ta\u0301 tey fluttu i\u0301 i\u0301bu\u0301\u00f0 saman. Sum 18 og 20 a\u0301ra gomul fo\u0301ru tey ni\u00f0ur til Danmarkar a\u0301 ha\u0301sku\u0301la i\u0301 tri\u0301ggjar ma\u0301na\u00f0ar."}, {"text_idx": "#000011", "text": "Annika kom at ganga i\u0301 flokki saman vi\u00f0 eini gentu, sum a\u0301tti eina mostur, i\u00f0 var sangari. Hallur og hendan mosturin byrja\u00f0u eitt orkestur, sum kalla\u00f0ist Westenblues. Orkestri\u00f0 var til i\u0301 \u00f8ll tey 16 a\u0301rini, Hallur og familjan bu\u0301\u00f0u i\u0301 Danmark. Tey sp\u00e6ldu alt Danmark upp og ni\u00f0ur. Tey vo\u0301ru eisini umbor\u00f0 a\u0301 Norr\u00f8nu og i\u0301 F\u00f8royum og sp\u00e6ldu."}, {"text_idx": "#000013", "text": "Ta\u00f0 var sera tilvildarliga, at Hallur og familjan fluttu heim aftur til F\u00f8roya. Faktiskt kom avger\u00f0in um at flyta heim yvir na\u0301ttur\u00f0abor\u00f0i\u00f0. Annika hev\u00f0i eina gamla ommu heima i\u0301 F\u00f8royum. Eitt kv\u00f8ldi seg\u00f0i Annika, at nu\u0301 hev\u00f0i omman aftur ringt, og spurt n\u00e6r tey fluttu heim."}, {"text_idx": "#000017", "text": "Hallur vildi hava ein ny\u0301ggjan hund beinanvegin aftur. So tey fingu s\u00e6r hundin Silke. Av ti\u0301, at Silke bu\u0301\u00f0i i\u0301 eitt a\u0301r sum hv\u00f8lpur i\u0301 Danmark, so skilir hon bara danskt. Aftur a\u0301 hesum tu\u0301rinum i\u0301 Danmark, sa\u0301st hvussu spontan hju\u0301nini eru. Ta\u0301 alt var sent heim til F\u00f8royar \u2013 Sja\u0301lvt omman og hundurin \u2013 valdu tey at vera verandi i\u0301 Danmark i\u0301 eitt a\u0301r."}, {"text_idx": "#000018", "text": "Vilja helst hava gomul ting vi\u00f0 eini s\u00f8gu"}, {"text_idx": "#000019", "text": "Ta\u0301 spurt ver\u00f0ur um, hv\u00f8r stendur fyri innr\u00e6ttingini i\u0301 heiminum. Er svari\u00f0 r\u00e6ttliga ofta \u201dTa\u00f0 geri eg/konan\u201d. Men ta\u0301 eg setti sama spurning til Hall, var svari\u00f0 pu\u0301ra greitt. \u201dTa\u00f0 gera vit b\u00e6\u00f0i\u201d. No\u0301gv kenna yvaleyst Anniku fyri innr\u00e6tting. Hon er ma\u0301lari og hja\u0301lpur fo\u0301lki vi\u00f0 litum i\u0301 heiminum."}, {"text_idx": "#000020", "text": "Ta\u0301 eg kom inn til Hall og Anniku, sa\u0301 eg beinavegin, at tey h\u00f8vdu sto\u0301ran a\u0301huga fyri gomlum tingum. R\u00e6tt hev\u00f0i eg, ti\u0301 Annika greiddi fra\u0301, at tey n\u00e6stan bara fara eftir sokalla\u00f0um luksus loppum."}, {"text_idx": "#000022", "text": "Alt i\u0301 hu\u0301sinum er gamalt, alt uttan Ikea k\u00f8kurin (Sum ikki er heilt ny\u0301ggjur. Bleiv keyptur ta\u0301 tey bygdu hu\u0301sini fyri 11 a\u0301rum si\u0301\u00f0ani). Til d\u00f8mis kann nevnast at ska\u0301pi\u00f0 i\u0301 stovuni er 100 a\u0301ra gamalt."}, {"text_idx": "#000023", "text": "Ta\u00f0 sum m\u00e6r da\u0301mdi sera v\u00e6l er, at ru\u0301mi\u00f0 har stovan og k\u00f8kurin eru, hevur so no\u0301gvar funktio\u0301nir. Ru\u0301mi\u00f0 virkar b\u00e6\u00f0i sum k\u00f8kur, sjo\u0301nvarpstova, spi\u0301sistova, skrivstova og hugnakro\u0301kur. Hallur hevur si\u0301tt skrivbor\u00f0 inni i\u0301 stovuni, ti\u0301 har s\u00e6r hann alt, sum hann hevur bru\u0301k fyri. Hann s\u00e6r Anniku sta\u0301kast i\u0301 k\u00f8kinum, sjo\u0301nvarpi\u00f0, Klaksvi\u0301kina u\u0301r vindeyganum og so kann hann tosa\u00f0 vi\u00f0 fo\u0301lk umvegis Skype."}, {"text_idx": "#000024", "text": "Ta\u0301 Korona herja\u00f0i i\u0301 mars/apri\u0301l ma\u0301na\u00f0a mangla\u00f0i Hallur eitt skrivarabor\u00f0. Av ti\u0301, at allir endurny\u0301tslu handlarnir og ro\u0301tikassin vo\u0301ru stongdir akkura\u0301t ta\u0301, so ma\u0301tti bor\u00f0i\u00f0 bi\u0301\u00f0a. Men ta\u00f0 gj\u00f8rdi einki, ti\u0301 Hallur vildi ikki hava bara eitthv\u00f8rt skrivarabor\u00f0, sum hundra\u00f0 onnur eiga. Nei, hann vildi hava eitt gamalt skrivarabor\u00f0 vi\u00f0 eini s\u00f8gu, akkura\u0301t li\u0301ka sum hansara gamla skrivarabor\u00f0 hevur. Akkura\u0301t hetta vi\u00f0, at ta\u00f0 skal vera gamalt og hava eina s\u00f8gu, er vi\u00f0 \u00f8llum i\u0301 heiminum. Annika og Hallur fara ikki inn i\u0301 ein vanligan innbu\u0301gvshandil at keypa, manglar temum naka\u00f0."}, {"text_idx": "#000025", "text": "Eg hugsi ikki um, at eg eri kendur"}, {"text_idx": "#000026", "text": "Hallur hevur alti\u0301\u00f0 veri\u00f0 to\u0301nleikari. Men ta\u00f0 var i\u0301 2008, at ta\u00f0 veruliga kom gongd i\u0301 hansara to\u0301nleikaligu yrkislei\u00f0. i\u0301 2008 kom tann fyrsta fl\u00f8gan hja\u0301 Halluri u\u0301t i\u0301 handlarnar. Fl\u00f8gan sum kalla\u00f0ist Pickin \u0301Time in Nashville, var tann best selda fl\u00f8gan i\u0301 F\u00f8royum ta\u00f0 a\u0301ri\u00f0. Fl\u00f8gan er innsp\u00e6ld i\u0301 Nashville. Ors\u00f8kin til, at Hallur valdi at geva eina fl\u00f8gu u\u0301t, er sera r\u00f8randi. Hann vildi geva pa\u0301pa si\u0301num eitt minni, og ta\u00f0 var einki betri minni enn ein country fl\u00f8ga. At geva eina fl\u00f8gu u\u0301t, vi\u0301sti seg skjo\u0301tt at vera ta\u00f0 r\u00e6tta\u00f0. Hallur hev\u00f0i ikki droymt um, at fl\u00f8gan fo\u0301r at vera so v\u00e6l mo\u0301ttikin, sum hon bleiv."}, {"text_idx": "#000027", "text": "Hallur hevur alti\u0301\u00f0 hildi\u00f0 seg veri\u00f0 undirhaldara, ti\u0301 hev\u00f0i hann ikki v\u00e6nta\u00f0, at hann fo\u0301r at liva av, at sp\u00e6la to\u0301nleik. Ta\u00f0 gekk ikki serliga long ti\u0301\u00f0, so var alt ta\u00f0 heila hamrandi seri\u00f8st."}, {"text_idx": "#000031", "text": "Hallur er ein seri\u00f8sur to\u0301nleikari"}, {"text_idx": "#000032", "text": "Hallur arbei\u00f0ir allati\u0301\u00f0 uppi i\u0301 h\u00f8vdinum, vi\u00f0 hv\u00f8rjar \u00e6tlanir hann hevur fyri framman. Tild\u00f8mis kann hann gott finna uppa\u0301 at siga \u201dTu\u0300 Annika, handan sangin kundi eg gott hugsa\u00f0 m\u00e6r at sp\u00e6lt.\u201d Ta\u0301 Annika so spyr n\u00e6r og hvar er svari\u00f0 \u201d I\u0301 Litava um tri\u0301ggjar ma\u0301na\u00f0ar\u201d"}, {"text_idx": "#000033", "text": "Hallur arbei\u00f0ir sera no\u0301gv vi\u00f0, at sp\u00e6la r\u00e6tta to\u0301nleikin a\u0301 r\u00e6tta sta\u00f0num. Vanliga venur orkestri\u00f0 seks a\u0301vi\u0301sar sangir, men ta\u0301 teir so koma til tiltaki\u00f0, og Hallur s\u00e6r hv\u00f8rji fo\u0301lkini eru, velur hann at broyta allar sangirnar. Hetta ti\u0301 teir kanska ho\u0301ska seg til ju\u0301st hesa fo\u0301lkamongdina. To\u0301nleikararnir, sum eru vi\u00f0 Halluri, vita v\u00e6l av, at sja\u0301lvt um teir hava vant seks bestemtar sangir, so er sto\u0301rur m\u00f8guleiki fyri, at allir seks sangirnir ikki eru teir r\u00f8ttu. Ta\u0301 er einki anna\u00f0 at gera enn at broyta teir."}, {"text_idx": "#000034", "text": "Hallur hevur eitt sera gott minni, og kennir v\u00e6l fo\u0301lkini aftur. Ta\u00f0 kemur meira enn so fyri, at Hallur minnist eina konu, sum hann sa\u0301 i\u0301 einum bru\u0301dleypi\u00f0 fyri 13 a\u0301rum si\u0301\u00f0ani. Konan kom og ba\u00f0 Hallur sp\u00e6la onkran bestemtan sang ta\u0301. So sp\u00e6lir Hallur sangin aftur, og rakar beint a\u0301."}, {"text_idx": "#000035", "text": "Hugsi ikki um, at eg eri kendur"}, {"text_idx": "#000036", "text": "Hallur og Annika hugsa als ikki um, at Hallur Joensen er eitt kent navn her heima og eisini i\u0301 \u00f8\u00f0rum londum. Men ta\u00f0 er alti\u0301\u00f0 onkur, sum kemur yvir at heilsa uppa\u0301, ti\u0301 at hann er akkura\u0301t Hallur Joensen."}, {"text_idx": "#000037", "text": "Fo\u0301lk, sum tey als ikki kenna, kunnu gott koma yvir og siga \u201d1000 takk fyri to\u0301nleikin\u201d og si\u0301\u00f0ani ganga vi\u0301\u00f0ari. Hallur sigur i\u0301 sp\u00f8lni, at ta\u0301 hann fer at keypa mjo\u0301lk i\u0301 Keypsamt\u00f8kuni er mjo\u0301lkin su\u0301rna\u00f0, a\u0301\u00f0renn hann yvirh\u00f8vur kemur heim aftur (Hallur og Annika bu\u0301gva beint yvirav FK). Ti\u0301 hann skal alti\u0301\u00f0 tosa\u00f0 vi\u00f0 fleiri a\u0301 vegnum. Av ti\u0301 at Hallur er sera go\u0301\u00f0ur vi\u00f0 \u00f8ll, o\u0301ans\u00e6\u00f0 hv\u00f8rji tey eru, so er ta\u00f0 eisini no\u0301gv sum taka\u00f0 eitt pra\u0301t vi\u00f0 hann, ta\u0301 tey si\u0301ggja hann."}, {"text_idx": "#000038", "text": "O\u0301ans\u00e6\u00f0 um tu\u0301 ert tu\u0301 ella Hallur Joensen, so kann alt bli\u0301va ov no\u0301gv av ti\u0301 go\u0301\u00f0a, og ein gerst stressa\u00f0ur. Solei\u00f0is er ta\u00f0 eisini vi\u00f0 Halluri. Ta\u0301 er ta\u00f0 gott, at Annika kla\u0301rar at halda honum i\u0301 ska\u0301k og ma\u0301t, vi\u00f0 at siga \u201dMinst til, at tu\u0301 er bara tu\u0301\u201d. Ta\u0301 er ta\u00f0 sera umra\u0301\u00f0andi fyri Hall, at minnast til at ors\u00f8kina til, at hann er bi\u00f0in um at sp\u00e6la, er akkura\u0301t ti\u0301 at hann er HALLUR JOENSEN."}, {"text_idx": "#000039", "text": "Ta\u00f0 er ikki ors\u00f8k til at stressa\u00f0 seg um, hv\u00f8nn sang hann skal sp\u00e6la. Ti\u0301 fo\u0301lki\u00f0 vil sja\u0301lvandi hoyra hansara sangir, og ikki a\u00f0rar sangir, sum tey ikki duga at syngja vi\u00f0 til. Ta\u0301 kemur Hallur uppa\u0301 pla\u0301ss aftur og fyrireikar si\u0301nar egnu sangir."}, {"text_idx": "#000040", "text": "Til ti\u0301\u00f0ir setur Hallur seg ni\u00f0ur i\u0301 ein to\u0301man sto\u0301l i\u0301 salinum og spyr seg sja\u0301lvan \u201dHallur Joensen kemur inn nu\u0301, hvat forvantar tu\u0301 at hoyra?\u201d. Solei\u00f0is kemur hann fram a\u0301, hv\u00f8rjir sangir m\u00f8guliga eru teir r\u00f8ttu at syngja. Ta\u00f0 eru ju\u0301 teir gomlu slagararnir, sum tey flestu vilja hoyra aftur og aftur. A\u0301 ny\u0301ggja\u0301rinum, ta\u0301 Hallur hev\u00f0i sungi\u00f0 \u201dKyss ein eingil hv\u00f8nn morgun\u201d til ein dans, hev\u00f0i hann sagt, at nu\u0301 vildi hann ikki longur sp\u00e6la tann sangin aftur, ti\u0301 nu\u0301 var eitt ny\u0301tt a\u0301r. Longu til n\u00e6sta dansin var\u00f0 ro\u0301pt \u201dKyss ein eingil hv\u00f8nn morgun\u201d aftana\u0301 hv\u00f8nn sang. So tann \u00e6tlanin helt ikki leingi."}, {"text_idx": "#000041", "text": "Ta\u00f0 var i\u0301 einari ly\u0301sing um ein dans i\u0301 h\u00f8llini a\u0301 Nabb, at navni\u00f0 \u201dHallur Joensen \u2013 Country kongurin i\u0301 F\u00f8royum\u201d kom. Ta\u00f0 var trummusp\u00e6larin James Olsen, sum tilvildarliga kom vi\u00f0 navninum. Fyrstu og a\u00f0ru fer\u00f0, navni\u00f0 bleiv nevnt, flenti Hallur bara eftir ti\u0301."}, {"text_idx": "#000042", "text": "Men tri\u00f0ju fer\u00f0 byrja\u00f0i hann at hugsa, hvat o\u0301lukkan hatta var fyri naka\u00f0, ti\u0301 eftir hansara hugsan, so vo\u0301ru ta\u00f0 no\u0301gvir a\u00f0rir, sum heldur a\u0301ttu at veri\u00f0 kalla\u00f0ir \u201dCountry kongur\u201d. Nu\u0301 hevur Hallur vant seg vi\u00f0 navni\u00f0, og er gla\u00f0ur fyri, at navni\u00f0 bleiv akkura\u0301t Country kongurin og ikki okkurt anna\u00f0 meira o\u0301heppi\u00f0 navn."}, {"text_idx": "#000043", "text": "A\u0301\u00f0renn eg spurdi um samr\u00f8\u00f0u vi\u00f0 Hall Joensen, visti eg hv\u00f8r hann var. Men ta\u00f0 var sera l\u00e6ruri\u0301kt, at hoyra hansara s\u00f8gu. Eg fekk beinavegin varhugan av, at Hallur og Annika eru sera go\u0301\u00f0 vi\u00f0 hv\u00f8nn annan. Ta\u00f0 stra\u0301la\u00f0i i\u0301gj\u00f8gnum alla samr\u00f8\u00f0una, hvussu v\u00e6l tey eru. Tey hja\u0301lpast at i\u0301 \u00f8llum li\u0301vsins vi\u00f0urskiftum, og eru sera go\u0301\u00f0ar fyrimyndir."}, {"text_idx": "#000044", "text": "Vi\u00f0vi\u0301kjandi innr\u00e6ttingini, kann eg ikki siga anna\u00f0 enn, at eg eri pu\u0301ra vekk i\u0301 teirra hu\u0301si\u00f0, innr\u00e6tting og s\u00f8guni aftanfyri flytingina. Av ti\u0301, at m\u00e6r sja\u0301lv da\u0301mar sera v\u00e6l at hava ta\u00f0 gamalt og luksusloppur i\u0301 mi\u0301ni innr\u00e6tting, so er teirra ma\u0301ti at innr\u00e6tta uppa\u0301 akkura\u0301t naka\u00f0 fyri meg. Ta\u00f0 m\u00e6r da\u0301mdi best er, hvussu no\u0301gv ymiskt k\u00f8kurin/stovan ver\u00f0ur bru\u0301kt til. Eisini fall eg beinavegin fyri ti\u0301 li\u0301tlu altanini, sum er u\u0301t fra\u0301 k\u00f8kinum/stovuni. Li\u0301til og romantisk, akkura\u0301t naka\u00f0 fyri meg."}, {"text_idx": "#000045", "text": "To\u0301nleikas\u00f8gan hja\u0301 Halluri hugto\u0301k meg eisini sera no\u0301gv. Alt fra\u0301 \u00f8rs\u00f8kini til fyrstu u\u0301tga\u0301vuna, og hvussu gongdin hevur veri\u00f0 allan vegin. Li\u0301ka fra\u0301, at hann var ni\u0301ggju a\u0301ra gamal til nu\u0301 hann er 53 a\u0301r. I\u0301 hesum sambandi vil eg fegin nevna, at Hallur hevur givi\u00f0 eina ny\u0301ggja fl\u00f8gu u\u0301t, sum kallast \u201dRunnin a\u0301r\u201d."}]